《秋江别意》
明代·郭廑

抚剑歌残气未降，分携相与倒银缸。云山送目人千里，物候惊银雁一双。

残日清吟投剑浦，凉风倚醉过吴江。到家剩得山阴兴，月满孤篷雪满窗。

作者简介：郭廑，字敬夫，福州人，有《镜湖清唱》。徐兴公云：敬夫，吾乡隐君子，百年来罕有知者。其《题青铺岭绝句》云：“家林想在空濛外，一带螺江隐翠微”。又有“门前湖白与山青，分携空过白湖亭”之句。其所居当在白湖螺浦之间，与赵景哲相邻并也。